CELEX: 62017TN0273
Language: sl
Date: 2017-05-08 00:00:00
Title: Zadeva T-273/17: Tožba, vložena 8. maja 2017 – Quadri di Cardano/Komisija

10.7.2017   
            
            
               SL
            
            
               Uradni list Evropske unije
            
            
               C 221/35
            
         Tožba, vložena 8. maja 2017 – Quadri di Cardano/Komisija
   (Zadeva T-273/17)
   (2017/C 221/50)
   Jezik postopka: francoščina
   
      Strank
   
   
      Tožeča stranka: Alessandro Quadri di Cardano (Schaerbeek, Belgija) (zastopnika: N. De Montigny in J.-N. Louis, odvetnika)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   razglasi in odloči,
   
               —
            
            
               sklep PMO z dne 19. julija 2016 o določitvi njegovih posameznih pravic ob njegovem nastopu službe pri Izvajalski agenciji za inovacije in omrežja (INEA), v delu v katerem mu z njim ni priznano nadomestilo za izselitev v višini 16 % na podlagi člena 4 Priloge VII h Kadrovskih predpisom, in, ker pomeni nepriznanje s tem povezanih pravic, zlasti letnih potnih stroškov, se razglasi za ničen;
            
         
               —
            
            
               toženi stranki se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: nespoštovanje razprav in pogajanj v zvezi z obdobjem pred reformo Kadrovskih predpisov, in, zlasti, kršitev legitimnih pričakovanj, načel legitimnega pričakovanja in pravne varnosti tožeče stranke, ter pravic, ki jih je ta pridobila zaradi nenadne različne preučitve njenih posameznih pravic.
            
         
               2.
            
            
               Drugi tožbeni razlog: začasna pogodba belgijskega prava, na katero se Komisija sklicuje za utemeljitev ugotovitve stalnega prebivališča tožeče stranke v Belgiji, med zaposlitvijo za zasebnega delodajalca. Ta tožbeni razlog se deli na tri dele.
               
                           —
                        
                        
                           Prvi del: zloraba pooblastil in oblasti s strani Komisije, s tem da je ta skušala izključiti vsakršno podrejenost v razmerju med Komisijo in tožečo stranko med obdobjem začasne zaposlitve, da bi tako upravičila obstoj zaposlitve v korist mednarodne organizacije, na katero se mora načeloma nanašati preučitev pogojev iz člena 4 Priloge VII h Kadrovskih predpisom;
                        
                     
                           —
                        
                        
                           drugi del: napačna uporaba prava, kršitev belgijskih zakonskih določb s področja začasnih pogodb ter zloraba zakona s strani Komisije;
                        
                     
                           —
                        
                        
                           tretji del: očitna napaka pri presoji, kršitev načela sorazmernosti in načela dobrega upravljanja.